|  |  |  |
| --- | --- | --- |
| hr)bj-sa.gif  OPĆINSKI GLASNIK  Službeno glasilo općine Šandrovac | | |
| **Izlazi prema potrebi** | **Šandrovac, 13.07.2015.** | **GODINA 2015.**  **BROJ 4** |

SADRŽAJ

*Akti Općinskog vijeća općine Šandrovac*

1. *Odluka o donošenju II. izmjena i dopuna Prostornog plana uređenja Općine Šandrovac*
2. *Odluka o raspisivanju javnog natječaja za prodaju zemljišta u Poslovnoj zoni „Doljani“,*
3. *Odluka o oslobođenju plaćanja komunalne naknade za 2015. godinu za vlasnike objekata pogođenih elementarnom nepogodom – odronom zemljišta,*
4. *Odluka o izvođenju geodetskih poslova u svrhu projektiranja nerazvrstanih cesta na području Općine Šandrovac,*
5. *Odluka o pravu na drugi priključak na vodovodnu mrežu na području Općine Šandrovac,*
6. *Odluka o cijeni priključka plina na području Općine Šandrovac,*
7. *Odluka o pravnim osobama od posebnog interesa za Općinu Šandrovac,*
8. *Odluka o određivanju pravnih osoba koje pružaju javne usluge od općeg interesa za Općinu Šandrovac*
9. *Odluka o imenovanju Povjerenstva za izradu registra imovine Općine Šandrovac,*
10. *Odluka o osnivanju Savjeta za zaštitu potrošača javnih usluga Općine Šandrovac*
11. *Odluka o određivanju predstavnika Općine Šandrovac u Povjerenstvu za reklamacije potrošača trgovačkog društva Šandroprom d.o.o.*
12. *Odluka o imenovanju Povjerenstva za isplatu jednokratne novčane pomoći socijalno ugroženim mještanima Općine Šandrovac.*
13. *Odluka o izmjenama i dopunama Odluke o komunalnoj naknadi .*
14. *Odluka o izmjenama i dopunama Odluke o komunalnom doprinosu Općine Šansdrovac.*

***Odluke općinskog načelnika***

*1. Odluka o potvrđivanju imenovanja zapovjednika Dobrovoljnog vatrogasnog društva*

*2. Odluka o prihvatu ponude i sklapanju Ugovora o zakupu poslovnog prostora*

*3. Odluka o početku postupka bagatelne nabave „Izrada projektne dokumentacije i ishođenje*

*odobrenja za rekonstrukciju poslovne zgrade na adresi Bjelovarska 32, Šandrovac*

*4. Odluka o privremenom zakupu poslovnih prostorija Općine Šandrovac –PPK*

*5. Odluka o privremenom zakupu poslovnih prostorija Općine Šandrovac –DIMAGO*

*6. Odluka o utvrđivanju visine naknade za korištenje javnih površina u Općini Šandroavc za*

*održavanje Svetog Vida*

Na temelju članka 109. stavka 4. i članka 111. Zakona o prostornom uređenju (“Narodne novine” broj 153/13), te članka 34. Statuta Općine Šandrovac (“Općinski glasnik Općine Šandrovac” broj 32 od 19.03.2013), Općinsko vijeće Općine Šandrovac na 16. sjednici održanoj dana 10. srpnja 2015. godine donijelo je

**O D L U K U**

**o donošenju II. izmjena i dopuna**

**Prostornog plana uređenja Općine Šandrovac**

1. **TEMELJNE ODREDBE**

**Članak 1.**

U Odluci o donošenju Prostornog plana uređenja Općine Šandrovac („Općinski glasnik Općine Šandrovac“ broj 23/05 i 5/13) članak 1. mijenja se i glasi:

„Donose se II. izmjene i dopune Prostornog plana uređenja Općine Šandrovac (u daljnjem tekstu: „II. izmjene i dopune Plana“).

**Članak 2.**

Članak 2. mijenja se i glasi:

„II. izmjene i dopune Plana izradio je Zavod za prostorno uređenje Bjelovarsko-bilogorske županije.“

**Članak 3.**

Članak 3. mijenja se i glasi:

„II. izmjene i dopune Plana sadržane su u dvije knjige elaborata II. izmjene i dopune Prostornog plana uređenja Općine Šandrovac, koje sadrže:

K N J I G A 1.

0. OPĆI DIO:

OBRAZAC

RJEŠENJE O UPISU U SUDSKI REGISTAR

ZAKLJUČAK ŽUPANA

RJEŠENJE O IMENOVANJU ODGOVORNOG VODITELJA IZRADE

RJEŠENJE O UPISU U IMENIK OVLAŠTENIH ARHITEKATA

UVOD

1. TEKSTUALNI DIO:

ODREDBE ZA PROVOĐENJE

II. GRAFIČKI DIO:

KARTOGRAFSKI PRIKAZI

- broj 1. Korištenje i namjena površina

- broj 4.g Građevinsko područje - naselje Šandrovac

K N J I G A 2 .

III. PRILOZI:

OBRAZLOŽENJE

SAŽETAK ZA JAVNOST

IZVJEŠĆE O JAVNOJ RASPRAVI“

1. **ODREDBE ZA PROVOĐENJE**

**Članak 4.**

U članku 4. stavku 1 riječi „I. izmjenama i dopunama Prostornog plana uređenja Općine Šandrovac“ zamjenjuje se riječima „Prostornim planom uređenja Općine Šandrovac.“

**Članak 5.**

U članku 50. stavku 1. alineji 3. podalineja 4. mijenja se i glasi:

„*- poslovna*

Na jednoj građevnoj čestici može se graditi više poslovnih zgrada, ugostiteljsko-turističkih zgrada, javnih i društvenih zgrada i sportsko-rekreacijskih građevina, te jedna stambena zgrada, stambeno-poslovna zgrada i višeobiteljska stambeno-poslovna zgrada.

Na izdvojenim lokacijama može se riješiti do 30% ukupne bruto razvijene površine proizvodnog prostora (izuzev za potencijalno opasne djelatnosti).“

1. **PRELAZNE I ZAVRŠNE ODREDBE**

**Članak 6.**

Članak 122. mijenja se i glasi:

„II. izmjene i dopune Plana izrađene su u jednom izvorniku koji čuva Općinsko vijeće Općine Šandrovac.

Uvid u II. izmjene i dopune Plana može se izvršiti u prostorima Jedinstvenog upravnog odjela Općine Šandrovac u Šandrovcu, Bjelovarska 6.“

**Članak 7.**

Članak 123. mijenja se i glasi:

„Stavljaju se izvan snage Odredbe za provođenje i sljedeći kartografski prikazi Grafičkog dijela Prostornog plana uređenja Općine Šandrovac („Općinski glasnik općine Šandrovac“ broj 23/05 i 5/13):

- broj 1. Korištenje i namjena površina

- broj 4.g Građevinsko područje - naselje Šandrovac

**Članak 8.**

Ova Odluka stupa na snagu osmog dana od dana objave u “Općinskom glasniku Općine Šandrovac“ i neće se primjenjivati u postupcima koji su započeti prije stupanja na snagu iste, osim ukoliko bi njena primjena bila povoljnija za stranku po čijem zahtjevu je postupak započet ili ako to ona zatraži.

Klasa: 350-02/15-01/2

Urbroj: 2123-05-01-15-1

Šandrovac, 10. srpnja 2015. g.

OPĆINSKO VIJEĆE OPĆINE ŠANDROVAC

PREDSJEDNIK OPĆINSKOG VIJEĆA

Ivan Pleško, v.r.

Na temelju članka 34. stavka 1. točke 10. Statuta Općine Šandrovac (“Općinski glasnik Općine Šandrovac” broj 32 od 19.03.2013.) Općinsko vijeće Općine Šandrovac na svojoj 16. sjednici održanoj dana 10.07.2015. godine donijelo je sljedeću

**ODLUKU**

**o raspisivanju javnog natječaja za prodaju zemljišta**

**u Poslovnoj zoni „Doljani“**

**Članak 1.**

Ovom Odlukom raspisuje se javni natječaj za prodaju zemljišnih parcela u Poslovnoj zoni „Doljani“ u Šandrovcu, privremenih oznaka parcela 1, parcela 2 i parcela 3, vlasništvo općine Šandrovac, a u svrhu izgradnje objekata za obavljanje proizvodno, uslužnih i skladišnih djelatnosti.

Popis čestica, upisanih u pojedinu parcelu, kao i veličina parcela 1, 2 i 3 sastavni je dio ove Odluke.

Predmetne nekretnine prodaju se u neuređenom prirodnom stanju bez izgrađene infrastrukture. Dostupna im je energetska (plin, struja), prometna (županijska cesta 2232), komunalna (voda) i komunikacijska infrastruktura.

Prodaja se obavlja načinom “viđeno-kupljeno” što isključuje bilo kakve naknadne prigovore.

**Članak 2**.

Početna cijena zemljišta koje je predmet ovog natječaja iznosi 5,00 kn/m2.

Javni natječaj provest će se javnim prikupljanjem ponuda.

Obavijest o Javnom natječaju objaviti će se u lokalnom glasilu, na internetskim stranicama Općine Šandrovac i oglasnim pločama Općine Šandrovac.

**Članak 3.**

Ponuditelji na javnom natječaju mogu biti svi punoljetni državljani RH i pravne osobe registrirane u RH, a strane osobe (fizičke i pravne) ukoliko ispunjavaju zakonom predviđene uvjete za stjecanje prava vlasništva nekretnina u RH.  
Ponuditelj je dužan započeti s izgradnjom poslovnog objekta i poslovanjem u roku koji će biti utvrđen kupoprodajnim ugovorom.

Ponuditelj koji s Općinom Šandrovac sklopi ugovor o kupoprodaji nekretnina ne može otuđiti ili opteretiti nekretninu bez suglasnosti Općine Šandrovac, sve do dovršetka izgradnje poslovnog objekta.

**Članak 4.**

Ponuda mora sadržavati:

* 1. Naziv, adresu i osnovne podatke o Ponuditelju,
  2. Ponuditelj je obvezan dostaviti osnovne podatke koji uključuju:
     1. ispravu o upisu u sudski registar (trgovački, strukovni, obrtnički ili drugi registar)
     2. potvrdu porezne uprave o stanju duga, ne stariju od 15 dana do dana objave natječaja. Ponuditelj ne smije imati poreznog duga,
     3. obrazac BON 2 ili SOL 2 za glavni račun, račun ne smije biti blokiran više od 30 dana u prethodnih šest mjeseci do dana objave natječaja,
     4. izjavu da je upoznat sa uvjetima natječaja i da ih prihvaća,
     5. dokaz da nema nepodmirenih dugovanja prema Općini Šandrovac,
     6. Ponuditelj je obvezan dostaviti poslovni plan koji uključuje:
  3. Kratki opis dosadašnjeg poslovanja, ostvareni ukupni prihod, broj zaposlenih, razlozi ulaska u Zonu i financijsko izvješće za prethodnu godinu,
  4. Privremenu oznaku parcele za koju se natječe,
  5. Djelatnost koju namjerava obavljati u Zoni,
  6. Planirana veličina objekta u m2,
  7. Potrebni energenti: struja(kw), plin(m3/h),voda (m3/h),
  8. Planirani broj novozaposlenih radnika,
  9. Planirana ulaganja (vrijednost investicije) i izvore financiranja (kredit, bankovna garancija ili dr.) sa istaknutim udjelom vlastitih ulaganja, prijedlog načina plaćanja kupoprodajne cijene (jednokratno ili obročno uz zasnivanje založnog prava Općine Šandrovac ili dr.),
  10. Izjavu kojom se obvezuje da će sa izgradnjom poslovnog objekta i poslovanjem započeti u roku utvrđenom kupoprodajnim ugovorom,
  11. Izjavu da je Ponuditelj upoznat sa stanjem i opremljenošću nekretnine,
  12. Izjavu da li će projekt djelovati na regionalni i lokalni razvoj odnosno da li je u skladu sa mjerama i prioritetima Županijske razvojne strategije Bjelovarsko bilogorske županije i Strategije gospodarskog razvoja općine Šandrovac,
  13. Dokaz o uplaćenoj jamčevini u visini 10% od početne vrijednosti parcele na žiro račun općine Šandrovac IBAN: HR3224020061856400002, model HR68, poziv na broj 7757-OIB,
  14. Broj žiro- računa radi povrata jamčevine ukoliko Ponuditelj ne uspije u natječaju.

Ponuda mora biti numerirana i uvezena u cjelinu.

Jamčevina Ponuditelja koji uspije na natječaju uračunat će se u ukupnu kupoprodajnu cijenu, a ostalim ponuditeljima uplaćeni iznos se vraća, najkasnije u roku od 15 dana od dana konačnosti odluke o odabiru najpovoljnijeg ponuditelja ili odluke o poništenju Javnog natječaja.

Natjecatelj koji odustane od ponude gubi pravo na povrat jamčevine.

Ukoliko najpovoljniji Ponuditelj odustane od sklapanja ugovora o kupoprodaji nekretnina, nema pravo na povrat uplaćene jamčevine, a prednost u natječaju ima ponuda slijedećeg najpovoljnijeg ponuđača.

**Članak 5.**

Ponude sa traženim dokazima podnose se u roku od 15 dana od dana objave javnog poziva u javnom glasilu na adresu Općina Šandrovac, Bjelovarska 6, 43227 Šandrovac, u zatvorenom omotu *s napomenom „*PONUDA NA JAVNI NATJEČAJ ZONA DOLJANI “, a predaju se osobno u pisarnicu Jedinstvenog upravnog odjela Općine Šandrovac ili poštom preporučeno u zatvorenoj omotnici.

**Članak 6.**

Otvaranje ponuda je javno.  
Javno otvaranje ponuda provest će Povjerenstvo za raspolaganje nekretninama Općine Šandrovac od pet članova koje imenuje općinski načelnik.

Povjerenstvo za raspolaganje nekretninama Općine Šandrovac utvrđuje pravovremenost, potpunost zahtjeva, i udovoljavanje općih kriterija iz ove Odluke.

Kriteriji za odabir najpovoljnijih ponuda su:

1. broj novozaposlenih,

2. proizvodna djelatnost,

3. brzina realizacije projekta,

4. program planiranih ulaganja,

5. ponuđena cijena.

Nepotpuni zahtjevi kao i zahtjevi podneseni izvan roka propisanog Javnim pozivom neće se razmatrati.

**Članak 7.**

Nakon provjere predane dokumentacije, Povjerenstvo izrađuje prijedlog Odluke o odabiru ponuditelja i prodaji parcela.

Nakon provedenog javnog natječaja, Odluku o odabiru i prodaji parcela najpovoljnijem ponuditelju donijet će Općinsko vijeće Općine Šandrovac u roku od 15 dana od dana isteka roka za dostavu ponuda i o odluci će obavijestiti sve ponuditelje.

**Članak 8.**

Kupac je dužan kupoprodajnu cijenu isplatiti prema uvjetima i rokovima plaćanja koji će se propisati ugovorom o kupoprodaji.

**Članak 9.**

Kupac snosi sve troškove i izdatke vezane uz sklapanje Ugovora o kupoprodaji nekretnine, troškove zemljišnoknjižne i katastarske provedbe na ime kupca, te druge obveze koje proizlaze iz realizacije projekta.

Porez na promet nekretnina plaća kupac.

**Članak 10.**

Najpovoljniji ponuditelj koji s Općinom Šandrovac sklopi ugovor o kupoprodaji nekretnina ima pravo na oslobođenje od plaćanja komunalne naknade sukladno članku 11. stavku 1. Odluke o komunalnoj naknadi i pravo na umanjenje ili oslobođenje plaćanja komunalnog doprinosa sukladno članku 13. stavku 2. Odluke o komunalnom doprinosu Općine Šandrovac.

**Članak 11.**

Kupac zemljišta u Poslovnoj zoni „Doljani“ dužan je započeti radove na izgradnji objekta predviđenom ponudom za kupnju i započeti obavljati gospodarsku djelatnost predviđenu ponudom za kupnju najkasnije u roku od tri (3) godine od dana zaključenja kupoprodajnog ugovora.

Kupac je dužan prilikom početka obavljanja djelatnosti u Poslovnoj zoni „Doljani“ zaposliti najmanje 50% ukupnog broja zaposlenika sa područja Općine Šandrovac, te broj novozaposlenih ne smanjivati najmanje tri (3) godine od dana zapošljavanja.

Ako kupac zemljišta u Poslovnoj zoni „Doljani“ ne ispuni svoje obveze iz stavka 1. i 2., Općine Šandrovac ima pravo na jednostrani raskid ugovora o kupoprodaji bez odgovornosti na eventualnu štetu kupca i pravo povrata kupljenog zemljišta uz ugovornu kaznu u visini 20 % važeće tržišne cijene u trenutku raskida ugovora određenu temeljem nalaza i mišljenja sudskog vještaka odgovarajuće struke.

**Članak 12.**

Općina Šandrovac zadržava pravo odustati od prodaje nekretnina koje su predmet ovog natječaja kao i ne izabrati najpovoljnijeg ponuditelja bez navedenih razloga.

Općina Šandrovac zadržava pravo poništenja javnog natječaja.

**Članak 13.**

Ova Odluka stupa na snagu danom donošenja, a objaviti će se u „Općinskom glasniku Općine Šandrovac“.

**KLASA: 947-01/15-01/1**

**URBROJ:2123-05-01-15-1**

**U Šandrovcu, 10.07.2015.**

**OPĆINSKO VIJEĆE OPĆINE ŠANDROVAC**

**Predsjednik  Općinskog vijeća**

**Ivan Pleško, v.r.**

Na temelju članka 10. stavak 2. Odluke o komunalnoj naknadi Općine Šandrovac („Općinski glasnik Općine Šandrovac“ broj 6/2014) i članka 34. Statuta Općine Šandrovac („Općinski glasnik“ Općine Šandrovac broj 32 od 19.03.2013.), Općinsko vijeće općine Šandrovac na svojoj 16. sjednici održanoj dana 10.07.2015. godine. donijelo je sljedeću:

**ODLUKU**

**o oslobađanju od plaćanja komunalne naknade za 2015. godinu**

**za vlasnike objekata pogođenih elementarnom nepogodom**

**– odronom zemljišta**

**Članak 1.**

Oslobađaju od plaćanja komunalne naknade za 2015. godinu vlasnici objekata pogođenih elementarnom nepogodom – odronom zemljišta redom kako slijedi:

|  |  |  |
| --- | --- | --- |
| **Ime i prezime** | **Adresa objekta** | **Godišnji iznos oslobođenja**  **komunalne naknade** |
| 1. ŠABIĆ  MARIJA | Bjelovarska 70  Šandrovac | 128,00 |
| 2. KRALJIĆ  MARIJA | Vinogradska 19  Šandrovac | 160,00 |
| 3. FELBAR  BOŽICA | Vinogradska 17  Šandrovac | 288,00 |
| 4. BEDEKOVIĆ MIJO | Vinogradska 15  Šandrovac | 224,00 |
| 5. GORENJAK  SENAD | Mali Šandrovac 52  Šandrovac | 110,00 |

**Članak 2.**

Iznosi utvrđeni člankom 1. ove Odluke otpisat će se iz evidencija komunalne naknade Jedinstvenog upravnog odjela Općine Šandrovac za 2015. godinu, za što se zadužuje Jedinstveni upravni odjel.

**Članak 3.**

Ova Odluka stupa na snagu osmog dana od dana donošenja, a objavit će se u „Općinskom glasniku Općine Šandrovac“.

**KLASA: 363-01/15-01/3**

**URBROJ: 2123-05-01-15-1**

**U Šandrovcu, 10.07.2015.**

**OPĆINSKO VIJEĆE OPĆINE ŠANDROVAC**

Predsjednik Općinskog vijeća

*Ivan Pleško, v.r.*

Na temelju članka 34. Statuta Općine Šandrovac („Općinski glasnik“ Općine Šandrovac broj 32 od 19.03.2013.), Općinsko vijeće općine Šandrovac na svojoj 16. sjednici održanoj dana 10.07.2015. godine. donijelo je sljedeću:

**ODLUKU**

**o izvođenju geodetskih poslova**

**u svrhu projektiranja nerazvrstanih cesta**

**na području Općine Šandrovac**

**Članak 1.**

Donosi se Odluka o izvođenju geodetskih poslova u svrhu projektiranja svih nerazvrstanih cesta na području Općine Šandrovac, u cilju kandidiranja projekata i povlačenja sredstava iz europskih fondova.

**Članak 2.**

Prikupljanje ponuda i izbor izvršitelja usluga iz članka 1. ove Odluke provest će se sukladno odredbama Pravilnika o bagatelnoj nabavi roba, usluga i radova Općine Šandrovac, kojim se uređuje postupak nabave usluga ovisno o visini procijenjene vrijednosti nabave.

**Članak 3.**

Rok za prikupljanje ponuda i izbor izvršitelja usluga iz članka 1. ove Odluke je 60 dana.

**Članak 4.**

Ova Odluka stupa na snagu danom donošenja, a objavit će se u “Općinskom glasniku općine Šandrovac”.

**KLASA: 340-01/15-01/1**

**URBROJ: 2123-05-01-15-1**

**U Šandrovcu, 10.07.2015.**

OPĆINSKO VIJEĆE OPĆINE ŠANDROVAC

Predsjednik općinskog vijeća

*Ivan Pleško,v.r*

Na temelju članka 34. Statuta Općine Šandrovac („Općinski glasnik“ Općine Šandrovac broj 32 od 19.03.2013.), Općinsko vijeće općine Šandrovac na svojoj 16. sjednici održanoj dana 10.07.2015. godine. donijelo je sljedeću:

**ODLUKU**

**o pravu na drugi priključak na vodovodnu mrežu**

**na području Općine Šandrovac**

**Članak 1.**

Donosi se Odluka o pravu na drugi priključak na vodovodnu mrežu na području Općine Šandrovac.

**Članak 2.**

Vlasnici nekretnina na području Općine Šandrovac, koji imaju priključenu građevinu na komunalne vodne građevine za javnu vodoopskrbu Općine Šandrovac, prilikom priključenja

klijeti ili vikendice koja se nalazi na području Općine Šandrovac, sklapaju Ugovor o priključenju izravno sa Komunalije vodovod d.o.o.

Komunalije vodovod d.o.o. dužne su uz svaki sklopljeni Ugovor za priključenje drugog priključka priložiti i potvrdu o priključku na građevinski objekt.

**Članak 3.**

Ova Odluka stupa na snagu osmog dana od dana objave u “Općinskom glasniku općine Šandrovac”.

**KLASA: 325-01/15-01/1**

**URBROJ: 2123-05-01-15-1**

**U Šandrovcu, 10.07.2015.**

OPĆINSKO VIJEĆE OPĆINE ŠANDROVAC

Predsjednik općinskog vijeća

*Ivan Pleško, v.r.*

Na temelju članka 34. Statuta Općine Šandrovac ("Općinski glasnik" 32 od 19.03.2013.) i Zakona o komunalnom gospodarstvu (pročišćeni tekst – „N.N“ 36/95, 70/97, 128/99, 57/00, 129/00, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) , Općinsko vijeće Općine Šandrovac na 16. sjednici održanoj 10.07.2015.g.

**Odluka**

**o visini cijene priključka pravnih i fizičkih osoba na plinsku mrežu u vlasništvu Općine Šandrovac**

**Članak 1.**

Općinsko vijeće Općine Šandrovac donosi Odluku o visini cijene priključka pravnih i fizičkih osoba na plinsku mrežu u vlasništvu Općine Šandrovac.

**Članak 2.**

Visina cijene priključka iznosi 5.600,00 kn na 6 rata. Ukoliko se iznos plaća jednokratno iznos cijene priključka umanjuje se za 10 %.

**Članak 3.**

Prava i obveze priključka na plinsku mrežu regulirati će se Ugovorom između Općine Šandrovac i naručitelja investicije.

**Članak 4.**

Donošenjem ove Odluke prestaje važiti Odluka od 16.07.2008.g. ( KLASA: 363-02/08-02, URBROJ: 2123-05-01/08)

**Članak 5.**

Odluka stupa na snagu osam dana od dana objave u „Općinskom glasniku“ Općine Šandrovac.

**KLASA: 310-05/15-01/1**

**URBROJ: 2123-05-01-15-1**

**U Šandrovcu, 10.07.2015.**

Općinsko vijeće Općine Šandrovac

Predsjednik općinskog vijeća

Ivan Pleško, v.r

Na temelju članka 14. st. 4. Zakona o sprječavanju sukoba interesa („Narodne novine“ broj 26/11, 12/12, 126/12 i 48/13-pročišćeni tekst, 57/15) i članka 34. Statuta Općine Šandrovac („Općinski glasnik“ Općine Šandrovac broj 32 od 19.03.2013.), Općinsko vijeće općine Šandrovac na svojoj 16. sjednici održanoj dana 10.07.2015. godine. donijelo je sljedeću:

**ODLUKU**

**o pravnim osobama od posebnog interesa za**

**Općinu Šandrovac**

**Članak 1.**

Ovom Odlukom utvrđuje se popis pravnih osoba od posebnog interesa za Općinu Šandrovac.

**Članak 2.**

Pravne osobe u smislu ove Odluke su trgovačko društvo i ustanova kojima je Općina Šandrovac osnivač.

Trgovačko društvo iz stavka 1. ovog članka je:

Šandroprom d.o.o. Šandrovac, Bjelovarska bb, 43227 Šandrovac, OIB: 30730793911.

Ustanova iz stavka 1. ovog članka je:

Javna ustanova socijalne skrbi „Dom za starije i nemoćne osobe Šandrovac“, Bjelovarska bb, 43227 Šandrovac, OIB: 22795935829.

**Članak 3.**

Ova Odluka stupa na snagu osmog dana od dana objave u „Općinskom glasniku Općine Šandrovac“.

**KLASA: 024-04/15-01/1**

**URBROJ: 2123-05-01-15-1**

**U Šandrovcu, 10.07.2015.**

OPĆINSKO VIJEĆE OPĆINE ŠANDROVAC

Predsjednik općinskog vijeća

*Ivan Pleško, v.r.*

Na temelju članka 4. st. 3. Odluke o zakupu poslovnih prostora u vlasništvu Općine Šandrovac („Općinski glasnik“ Općine Šandrovac broj 2/15), i članka 34. Statuta Općine Šandrovac („Općinski glasnik“ Općine Šandrovac broj 32 od 19.03.2013.), Općinsko vijeće općine Šandrovac na svojoj 16. sjednici održanoj dana 10.07.2015. godine donijelo je sljedeću:

**ODLUKU**

**o određivanju pravnih osoba koje pružaju**

**javne usluge od općeg interesa za**

**Općinu Šandrovac**

**Članak 1.**

Ovom Odlukom utvrđuje se popis pravnih osoba koje pružaju javne usluge od općeg interesa za Općinu Šandrovac.

**Članak 2.**

Javne usluge o općeg interesa su usluge za koje Općina Šandrovac ima interes i potrebu učiniti ih dostupnim na cijelom području Općine Šandrovac i osigurati njihovo kontinuirano pružanje u svakodnevnom životu svih mještana na cijelom području Općine Šandrovac.

Usluge u smislu stavka 1. su javne usluge na području zdravstva i socijalne skrbi, vatrogastva, zatim usluge u energetskom i telekomunikacijskom sektoru, poštanskom sektoru, kao i usluge u vodoopskrbi te usluge gospodarenja otpadom.

**Članak 3.**

Pravne osobe koje pružaju javne usluge u smislu ove Odluke su određena trgovačka društva i ustanove.

Trgovačko društvo iz stavka 1. ovog članka je:

1. Vatrogasna zajednica Općine Šandrovac,

2. Veterinarska stanica Bjelovar- ambulanta Šandrovac,

3. Šandroprom d.o.o. Šandrovac,

4. HEP – Operator distribucijskog sustava d.o.o., Elektra Bjelovar,

5. Hrvatski telekom d.d.,

6. Hrvatska pošta d.d.,

7. Komunalac d.o.o. Bjelovar,

8. Komunalije vodovod d.o.o.

Ustanove iz stavka 1. ovog članka su:

1. Dom zdravlja Bjelovar - Ambulanta Šandrovac,

2. Dom za starije i nemoćne osobe Šandrovac.

**Članak 4.**

Pravnim osobama koje pružaju javne usluge od općeg interesa za Općinu Šandrovac iz članka 1. poslovni prostor u vlasništvu Općine Šandrovac ne daje se u zakup javnim natječajem, već u takvom slučaju Općinsko vijeće donosi Odluku o zakupu i utvrđuje visinu zakupnine.

**Članak 5.**

Ova Odluka stupa na snagu osmog dana od dana objave u „Općinskom glasniku Općine Šandrovac“.

**KLASA: 024-04/15-01/2**

**URBROJ: 2123-05-01-15-1**

**U Šandrovcu, 10.07.2015**

OPĆINSKO VIJEĆE OPĆINE ŠANDROVAC

Predsjednik općinskog vijeća

*Ivan Pleško, v.r.*

Na temelju članka 34. Statuta Općine Šandrovac („Općinski glasnik“ Općine Šandrovac broj 32 od 19.03.2013.), a u svezi sa Uredbom o registru državne imovine („Narodne novine“ broj 55/2011), Općinsko vijeće općine Šandrovac na svojoj 16. sjednici održanoj dana 10.07.2015. godine. donijelo je sljedeću:

**ODLUKU**

**o imenovanju Povjerenstva za izradu registra imovine**

**Općine Šandrovac**

**Članak 1.**

U cilju izrade Registra imovine Općine Šandrovac, imenuje se Povjerenstvo za izradu Registra imovine Općine Šandrovac u sastavu:

1. Ivana Fočić, dipl.iur.- predsjednik Povjerenstva,

2. Ljuba Carek, dipl.ing.građ. – član,

3. Josip Dekalić, općinski načelnik – član.

**Članak 2.**

Dužnosti Povjerenstva za utvrđivanje vrijednosti nekretnina Općine Šandrovac su sljedeće:

1. formirati Registar imovine općine Šandrovac koji se sastoji od 1. popisa vlasničkih udjela u trgovačkim društvima (dionica i poslovnih udjela), 2.popisa nekretnina u skladu sa sadržajem propisanim odredbama članka 10., 13., 15. i 16. Uredbe o registru državne imovine do 31.12.2015. godine, i 3. popisa i procjene vrijednosti motornih vozila.

2. podnijeti Registar imovine Općine Šandrovac na suglasnost Općinskom vijeću Općine Šandrovac.

**Članak 3.**

Za svoj rad član povjerenstva Ljuba Carek ima pravo na naknadu.

Naknada za rad člana povjerenstva isplatit će se po ispostavljenom računu iz Proračuna Općine Šandrovac sa konta 323.

**Članak 4.**

Ova Odluka stupa na snagu osmog dana od dana objave u „Općinskom glasniku Općine Šandrovac“.

**KLASA: 943-01/15-01/6**

**URBROJ: 2123-05-01-15-1**

**U Šandrovcu, 10.07.2015.**

OPĆINSKO VIJEĆE OPĆINE ŠANDROVAC

Predsjednik općinskog vijeća

Ivan Pleško, v.r.

Na temelju članka 25. stavak 2. Zakona o zaštiti potrošača (Narodne novine" br. 41/14) i članka 34. Statuta Općine Šandrovac („Općinski glasnik“ Općine Šandrovac broj 32/13), Općinsko vijeće općine Šandrovac na svojoj 16. sjednici održanoj dana 10.07.2015. godine donosi sljedeću

**ODLUKU**

**o osnivanju Savjeta za zaštitu potrošača javnih usluga**

**Općine Šandrovac**

**Članak 1.**

Osniva se Savjet za zaštitu potrošača javnih usluga Općine Šandrovac, koji se sastoji od 5 (pet) članova, u sastavu:  
1. Ivana Fočić, dipl.iur., predstavnik Jedinstvenog upravnog odjela Općine Šandrovac – predsjednik Povjerenstva,

2. Damir Husnjak, predstavnik Općinskog vijeća Općine Šandrovac – član,

3. Sanela Paukovac, predstavnik Šandroprom d.o.o. – član,

4. Marijan Bedeković, predstavnik Komunalije vodovod d.o.o. – član,

5. Robert Renić, predstavnik Udruge za zaštitu potrošača Bjelovarsko-bilogorske županije-Garešnica – član.

**Članak 2.**

Savjet se osniva u cilju praćenja stanja, raspravljanja i davanja mišljenja i preporuka ovlaštenim tijelima Općine Šandrovac vezanim za prava i obveze potrošača javnih usluga.

**Članak 3.**

Pod javnim uslugama podrazumijeva se:   
1. opskrba pitkom vodom,

2. odvodnja i pročišćavanje otpadnih voda,

3. prijevoz putnika u javnom prometu,

4. održavanje čistoće,

5. odlaganje komunalnog otpada,

6. održavanje javnih površina,

7. održavanje nerazvrstanih cesta,

8. tržnice na malo,

9. održavanje groblja,

10. prijevoz pokojnika,

11. obavljanje dimnjačarskih poslova,

12.održavanje objekata i uređaja javne rasvjete.

**Članak 4.**

Na konstituirajućoj sjednici Savjeta, Savjet će donijeti Pravilnik o radu.

**Članak 5.**

Ova Odluka stupa na snagu osmog dana od dana objave u “Općinskom glasniku općine Šandrovac”.

**KLASA: 024-04/15-01/3**

**URBROJ: 2123-05-01-15-1**

**U Šandrovcu, 10.07.2015.**

OPĆINSKO VIJEĆE OPĆINE ŠANDROVAC

Predsjednik općinskog vijeća

*Ivan Pleško, v.r .*

Na temelju članka 34. Statuta Općine Šandrovac („Općinski glasnik“ Općine Šandrovac broj 32 od 19.03.2013.) Općinsko vijeće općine Šandrovac na svojoj 16. sjednici održanoj dana 10.07.2015. godine donijelo je sljedeću:

**ODLUKU**

**o imenovanju Povjerenstva za isplatu**

**jednokratne novčane pomoći**

**socijalno ugroženim mještanima Općine Šandrovac**

**Članak 1.**

Imenuje se Povjerenstvo za isplatu jednokratne novčane pomoći socijalno ugroženim mještanima Općine Šandrovac u sastavu:

1. Ranko Ormanović, Lasovac 246, Lasovac,

2. Miroslav Sokolić, Doljani 6, Šandrovac,

3. Valent Štandar, Pupelica 56, Pupelica.

**Članak 2.**

Članovi Povjerenstva iz članka 1. ove Odluke dužni su izaći na teren i napraviti socijalnu anamnezu Ivice Čovića, Mali Šandrovac 34 i Mire Gavrić, Lasovac 166, povodom njihovog zahtjeva za isplatu jednokratne novčane pomoći zbog teške socijalne situacije njihovih obitelji.

Odluku o isplati i visini jednokratne novčane pomoći koja će se isplatiti imenovanim mještanima Općine Šandrovac, donijet će Povjerenstvo iz članka 1. u proširenom sastavu sa općinskim načelnikom Josipom Dekalićem i pročelnicom JUO Općine Šandrovac, Ivanom Fočić, dipl.iur.

**Članak 3.**

Rok za provedbu ove Odluke je 10 dana od dana njenog donošenja**.**

**Članak 4.**

Ova Odluka stupa na snagu danom donošenja, a objavit će se u “Općinskom glasniku općine Šandrovac”.

OPĆINSKO VIJEĆE OPĆINE ŠANDROVAC

Predsjednik općinskog vijeća

*Ivan Pleško, v.r.*

Na temelju članka 2. stavka 1. Zakona o komunalnom gospodarstvu (“Narodne novine”, broj 26/03 – pročišćeni tekst, 82/04, 178/04 i 38/09, 79/09, 49/11, 84/11, 90/11, 144/12, 94/13, 153/13, 147/14, 36/15) i članka 34. stavka 1. točke 3. Statuta Općine Šandrovac (“Općinski glasnik Općine Šandrovac” broj 32 od 19.03.2013.) Općinsko vijeće Općine Šandrovac na svojoj 16. sjednici održanoj dana 10.07.2015. godine donijelo je sljedeću

**O D L U K U**

**o izmjenama i dopunama Odluke o komunalnoj naknadi**

**Članak 1.**

U Odluci o komunalnoj naknadi Općine Šandrovac (KLASA: 363-01/14-01/10, URBROJ:2123-05-01-14-1 od 19.09.2014. godine – dalje: Odluka o komunalnoj naknadi Općine Šandrovac) koju je Općinsko vijeće Općine Šandrovac donijelo na svojoj 11. sjednici, u članku 11. stavak 1. mijenja se i glasi:

**Članak 11.**

„(1) Pravne ili fizičke osobe koje se bave gospodarskim djelatnostima, u slučaju investiranja u proizvodne pogone ili gradnje novog prostora radi proširenja proizvodnje, i novog zapošljavanja radnika, privremeno se oslobađaju obveze plaćanja komunalne naknade za taj prostor i to:

I. – V. godine u 100 % iznosu.“

**Članak 2.**

**U ostalom dijelu** Odluka o komunalnoj naknadi Općine Šandrovac ostaje nepromijenjena.

**Članak 3.**

Ova Odluka stupa na snagu osmog dana od dana objave u „Općinskom glasniku“ Općine Šandrovac.

**KLASA: 363-01/15-01/2**

**URBROJ:2123-05-01-15-1**

**U Šandrovcu, 10.07.2015.**

**OPĆINSKO VIJEĆE OPĆINE ŠANDROVAC**

**Predsjednik  Općinskog vijeća**

**Ivan Pleško, v.r.**

Na temelju članka 31. stavka 7. Zakona o komunalnom gospodarstvu (“Narodne novine”, broj 26/03 – pročišćeni tekst, 82/04, 178/04 i 38/09, 79/09, 49/11, 84/11, 90/11, 144/12, 94/13, 153/13) i članka 34. stavka 1. točke 3. Statuta Općine Šandrovac (“Općinski glasnik Općine Šandrovac” broj 32 od 19.03.2013.) Općinsko vijeće Općine Šandrovac na svojoj 16. sjednici održanoj dana 10.07.2015. godine donijelo je sljedeću

**O D L U K U**

**o izmjenama i dopunama Odluke o komunalnom doprinosu**

**Općine Šandrovac**

**Članak 1.**

U Odluci o komunalnom doprinosu Općine Šandrovac (KLASA: 363-01/14-01/11, URBROJ:2123-05-01-14-1 od 19.09.2014. godine – dalje: Odluka o komunalnom doprinosu Općine Šandrovac) koju je Općinsko vijeće Općine Šandrovac donijelo na svojoj 11. sjednici, u članku 13. dodaje se novi stavak 2. tako da sada članak 13. glasi:

**Članak 13.**

„Općinsko vijeće općine Šandrovac može, na načelnikov prijedlog, utvrditi umanjeni iznos komunalnog doprinosa ili osloboditi djelomično ili u potpunosti od plaćanja komunalnog doprinosa fizičke ili pravne osobe iz članka 2. ove Odluke ako grade objekte od javnog interesa: građevine koje služe zdravstvenoj djelatnosti, socijalnoj skrbi, kulturi, tehničkoj kulturi, sportu, predškolskom, osnovnom i srednjem obrazovanju kao i investitore udruge čija je djelatnost humanitarnog karaktera, ako ta djelatnost nije dohodovnog karaktera odnosno ako se u njima ne odvija gospodarska aktivnost.

Općinsko vijeće općine Šandrovac može, na načelnikov prijedlog, utvrditi umanjeni iznos komunalnog doprinosa ili osloboditi djelomično ili u potpunosti od plaćanja komunalnog doprinosa fizičke ili pravne osobe koji grade objekte za obavljanje gospodarske aktivnosti unutar Poslovne zone „Doljani“ u Šandrovcu.**„**

**Članak 2.**

**U ostalom dijelu** Odluka o komunalnom doprinosu Općine Šandrovac ostaje nepromijenjena.

**Članak 3.**

Ova Odluka stupa na snagu osmog dana od dana objave u „Općinskom glasniku“ Općine Šandrovac“.

**KLASA: 363-01/15-01/1**

**URBROJ:2123-05-01-15-1**

**U Šandrovcu, 10.07.2015.**

**OPĆINSKO VIJEĆE OPĆINE ŠANDROVAC**

**Predsjednik  Općinskog vijeća**

**Ivan Pleško, v.r.**

Na temelju članka 30. stavka 2. Zakona o vatrogastvu ("Narodne novine" broj 139/04-pročišćeni tekst, 174/04,38/09, 80/10) i članka 58. Statuta općine Šandrovac („Općinski glasnik“ općine Šandrovac, br. 32 od 19.03.2013.) Općinski načelnik općine Šandrovac, dana 5. lipnja 2015. godine donosi sljedeću

**ODLUKU**

**o potvrđivanju imenovanja zapovjednika**

**Dobrovoljnog vatrogasnog društva**

**Šandrovac**

**Članak 1.**

Potvrđujem imenovanje Gorana Zdelara, OIB:17894529056 za Zapovjednika Dobrovoljnog vatrogasnog društva Šandrovac, izabranog na sjednici skupštine Dobrovoljnog vatrogasnog društva Šandrovac održanoj dana 1. lipnja 2015. godine.

**Članak 2.**

Ova Odluka stupa na snagu danom donošenja, a objavit će se u „Općinskom glasniku Općine Šandrovac“.

**KLASA: 810-01/15-03/11  
URBROJ: 2123-05-03-15-1  
U Šandrovcu, 5.06.2015.**

OPĆINSKI NAČELNIK

Općine Šandrovac

*Josip Dekalić,v.r*

Temeljem članka 6. Zakona o zakupu i kupoprodaji poslovnog prostora (“Narodne novine” br. 125/11, 64/15), a u svezi sa člankom 48. Zakona o lokalnoj i područnoj (regionalnoj) samoupravi (NN br. 33/01, 60/01 – vjerodostojno tumačenje, 106/032, 129/05, 109/07, 125/08, 36/09, 150/11, [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285)), i članka 14. st.1. Odluke o zakupu poslovnih prostora u vlasništvu Općine Šandrovac („Općinski glasnik Općine Šandrovac“ br. 2/2015.), Općinski načelnik Općine Šandrovac dana 6. srpnja 2015. godine donio je sljedeću

**O D L U K U**

**o prihvatu ponude i sklapanju**

**ugovora o zakupu poslovnog prostora**

1. Ovom Odlukom utvrđuju i prihvaćaju se najpovoljnije ponude za zakup poslovnih prostora

nakon provedenog postupka javnog natječaja za davanje u zakup poslovnog prostora u vlasništvu općine Šandrovac prikupljanjem ponuda (KLASA: 372-03/15-03/4, URBROJ: 2123-05-03-15-2 od 19.06.2015.) koji je objavljen na web stranici [www.sandrovac](http://www.sandrovac), a obavijest o raspisanom natječaju u „Bjelovarcu“ od 24.06.2015. godine, temeljem kojeg će se zaključiti ugovor o zakupu:

1.1. poslovnog prostora u vlasništvu Općine Šandrovac, Bjelovarska 32, Šandrovac za obavljanje djelatnosti ugostiteljstva (caffe bar sa pomoćnim prostorijama) koji se sastoji od: prostora 1 površine 19,79 m2, prostorije 2 površine 20,14 m2, sanitarnog čvora površine 3,80m2 i dva skladišta u suterenu površine 17,13 m2 i 11,08 m2, na vrijeme od 5. godina, za mjesečni iznos zakupnine od 1.500,00 kuna, sa tvrtkom DIMAGO d.o.o. 43000 Bjelovar, Osječka 37b, kao jedinim ponuditeljem za taj prostor, koji ispunjava sve uvjete iz natječaja.

1.2. poslovnog prostora u vlasništvu Općine Šandrovac, Bjelovarska 32, Šandrovac za obavljanje djelatnosti trgovine, koji se sastoji od: trgovine mješovitom robom površine 160 m2, sanitarnog čvora površine 4 m2 i zatvorenog skladišta površine 222 m2, na vrijeme od 5. godina, za mjesečni iznos zakupnine od 2.800,00 kuna, sa tvrtkom PPK Bjelovar d.d.Đurđevačka cesta 138, 43000 Bjelovar, kao jedinim ponuditeljem za taj prostor, koji ispunjava sve uvjete iz natječaja.

1.3. poslovnog prostora u vlasništvu Općine Šandrovac, Bjelovarska 32, Šandrovac za obavljanje djelatnosti trgovine koji se sastoji od: trgovine površine 68m2, na vrijeme od 5. godina, za mjesečni iznos zakupnine od 1.000,00 kuna, sa tvrtkom Krom d.o.o.,Trg Stjepana Radića 21,43000 Bjelovar kao jedinim ponuditeljem za taj prostor, koji ispunjava sve uvjete iz natječaja.

2. Ugovor o zakupu poslovnog prostora u vlasništvu općine Šandrovac iz članka 1. ove Odluke zaključit će općinski načelnik Općine Šandrovac u pismenom obliku u obliku solemnizirane isprave sukladno odredbi članka 4. stavka 3. Zakona o zakupu i kupoprodaji poslovnog prostora, na vrijeme od 5 (pet) godina, a u roku od 30 dana od dana stupanja na snagu ove Odluke.

3. Ugovor o zakupu poslovnog prostora pripremit će JUO općine Šandrovac, dok će zapisnik o stanju i primopredaji poslovnog prostora sastaviti stranke, sukladno ovoj Odluci i zakonskim propisima.

4. Ova se Odluka stupa na snagu osmog dana od dana donošenja, a objavit će se u "Općinskom glasniku Općine Šandrovac“.

**O b r a z l o ž e nj e**

Općinski načelnik Općine Šandrovac temeljem ovlaštenja iz članka 6. Zakona o zakupu i kupoprodaji poslovnog prostora (“Narodne novine” br. 125/11, 64/15) i članka 4. stavak 2. Odluke o zakupu poslovnih prostora u vlasništvu Općine Šandrovac („Općinski glasnik Općine Šandrovac“ br. 2/2015) donio je Odluku o raspisivanju natječaja za davanje u zakup poslovnog prostora u vlasništvu općine Šandrovac (KLASA: 372-03/15-03/4, URBROJ: 2123-05-03-15-1 od 19.06.2015.) i raspisao je javni natječaj za zakup poslovnih prostora (KLASA: 372-03/15-03/4, URBROJ: 2123-05-03-15-2 od 19.06.2015.) koji je istoga dana objavljen na web stranicama [www.sandrovac](http://www.sandrovac), a obavijest u „Bjelovarcu“ od 24.06.2015. godine.

Po raspisanom i objavljenom javnom natječaju u predviđenom roku za podnošenje ponuda (do 2.07.2015.g. do 15,00 sati) na javni natječaj pristiglo je tri ponude za zakup i to ponude tvrtke:

- DIMAGO d.o.o. 43000 Bjelovar, Osječka 37b za poslovni prostor u vlasništvu Općine Šandrovac, Bjelovarska 32, Šandrovac za obavljanje djelatnosti ugostiteljstva (caffe bar sa pomoćnim prostorijama) koji se sastoji od: prostora 1 površine 19,79 m2, prostorije 2 površine 20,14 m2, sanitarnog čvora površine 3,80m2 i dva skladišta u suterenu površine 17,13 m2 i 11,08 m2 za zakupninu u iznosu od 1.500,00 kuna.

- PPK Bjelovar d.d.Đurđevačka cesta 138,4300 Bjelovar za poslovni prostor u vlasništvu Općine Šandrovac, Bjelovarska 32, Šandrovac za obavljanje djelatnosti trgovine, koji se sastoji od: trgovine mješovitom robom površine 160 m2, sanitarnog čvora površine 4 m2 i zatvorenog skladišta površine 222 m2, za zakupninu u iznosu od 2.800,00 kuna.

- Krom d.o.o.,Trg Stjepana Radića 21,43000 Bjelovar za poslovni prostor u vlasništvu Općine Šandrovac, Bjelovarska 32, Šandrovac za obavljanje djelatnosti trgovine koji se sastoji od: trgovine površine 68m2, za zakupninu u iznosu od 1.000,00 kuna.

Povjerenstvo za provođenje postupka zakupa poslovnog prostora u sastavu 1. Ivana Fočić, dipl.iur., predsjednica povjerenstva, 2. Ivan Pleško, član, 3. Draženko Kolarić, član, 4. Sandra Sedlanić, član i 5. Dajana Perhot, član, sudjelovalo je u javnom otvaranju ponuda pristiglih u zatvorenim omotnicama dana 3. srpnja 2015. godine u 12,00 sati u prostoriji vijećnice Općine Šandrovac, te je zapisnikom utvrdilo ponude i njihov sadržaj.

Primjedbi na postupak javnog otvaranja ponuda nije bilo.

Nakon provedenog javnog otvaranja ponuda i detaljnog proučavanja pristiglih ponuda, usporedbe priložene dokumentacije sa uvjetima iz natječajne dokumentacije, Povjerenstvo je jednoglasno donijelo zaključak i predložilo Općinskom načelniku općine Šandrovac prihvat pristiglih ponuda, a što je isti i učinio.

Stoga nakon provedenog postupka općinski načelnik Općine Šandrovac ovom Odlukom prihvatio je ponude tvrtke:

- DIMAGO d.o.o. 43000 Bjelovar, Osječka 37b i dodijelio im u zakup na vrijeme od 5. godina poslovni prostor u vlasništvu Općine Šandrovac, Bjelovarska 32, Šandrovac za obavljanje djelatnosti ugostiteljstva (caffe bar sa pomoćnim prostorijama) koji se sastoji od: prostora 1 površine 19,79 m2, prostorije 2 površine 20,14 m2, sanitarnog čvora površine 3,80m2 i dva skladišta u suterenu površine 17,13 m2 i 11,08 m2. s obzirom da je na natječaj za zakup navedenog prostora pristigla jedna ponuda, koja ispunjava sve uvjete iz natječaja, a sadrži i zakupninu u iznosu od 1.500,00 kuna.

- PPK Bjelovar d.d.Đurđevačka cesta 138,43000 Bjelovar i dodijelio im u zakup na vrijeme od 5. godina poslovni prostor u vlasništvu Općine Šandrovac, Bjelovarska 32, Šandrovac za obavljanje djelatnosti trgovine, koji se sastoji od: trgovine mješovitom robom površine 160 m2, sanitarnog čvora površine 4 m2 i zatvorenog skladišta površine 222 m2, s obzirom da je na natječaj za zakup navedenog prostora pristigla jedna ponuda, koja ispunjava sve uvjete iz natječaja, a sadrži i zakupninu u iznosu od 2.800,00 kuna.

- Krom d.o.o.,Trg Stjepana Radića 21,43000 Bjelovar i dodijelio im u zakup na vrijeme od 5. godina poslovni prostor u vlasništvu Općine Šandrovac, Bjelovarska 32, Šandrovac za obavljanje djelatnosti trgovine koji se sastoji od: trgovine površine 68m2, s obzirom da je na natječaj za zakup navedenog prostora pristigla jedna ponuda, koja ispunjava sve uvjete iz natječaja, a sadrži i zakupninu u iznosu od 1.000,00 kuna.

Ugovor o zakupu sklopiti će općinski načelnik Općine Šandrovac u pismenom obliku i obliku solemnizirane isprave kod javnog bilježnika temeljem odredbe članka 4. stavak 2. Zakona o zakupu i kupoprodaji poslovnog prostora.

Slijedom svega naprijed navedenog, donesena je odluka kao u izreci.

Općinski načelnik Općine Šandrovac

*Josip Dekalić*

**Uputa o pravnom lijeku:**

Protiv ove Odluke žalba nije dopuštena, ali se može pokrenuti upravni spor. Upravni spor pokreće se tužbom, a rješava ga Upravni sud Republike Hrvatske. Tužba radi pokretanja upravnog spora može se podnijeti u roku od 30 dana od dana dostave ove odluke strankama. Tužba se predaje sudu neposredno ili mu se šalje poštom.

**Dostaviti:**

1. DIMAGO d.o.o., Osječka 37b, 43000 Bjelovar

2. PPK Bjelovar d.d., Đurđevačka cesta 138, 43000 Bjelovar

3. Krom d.o.o. ,Trg Stjepana Radića 21,43000 Bjelovar

4. Računovodstvo

5. Pismohrana

Na temelju članka 7., a u svezi sa člankom 12. Pravilnika o bagatelnoj nabavi roba, usluga i radova Općine Šandrovac („Općinski glasnik Općine Šandrovac“ br. 4/2014.) i članka 58. Statuta Općine Šandrovac („Općinski glasnik Općine Šandrovac“ br. 32 od 19.03.2013.) Općinski načelnik Općine Šandrovac dana 05.06.2015 g. donosi

**O D L U K U**

**o početku postupka bagatelne nabave**

**„Izrada projektne dokumentacije i ishođenje odobrenja za rekonstrukciju**

**poslovne zgrade na adresi Bjelovarska 32, Šandrovac“**

**Članak 1.**

Općina Šandrovac, Bjelovarska 6, 43227 Šandrovac, MB:2580551, OIB: 35024150994, kao javni naručitelj, donosi pisanu odluku o početku postupka bagatelne nabave „Izrada projektne dokumentacije i ishođenje odobrenja za rekonstrukciju poslovne zgrade na adresi Bjelovarska 32, Šandrovac“.

Odgovornom osobom javnog naručitelja smatra se Josip Dekalić.

**Članak 2.**

Predmet nabave je izrada projektne dokumentacije i ishođenje odobrenja za rekonstrukciju poslovne zgrade na adresi Bjelovarska 32, Šandrovac, sagrađene na k.č.br. 1407, zk.ul.br. 1790, k.o. Šandrovac.

Nabava će se provesti u postupku bagatelne nabave u skladu sa odredbom članka 12. Pravilnika o bagatelnoj nabavi roba, usluga i radova Općine Šandrovac.

**Članak 3.**

Procijenjena vrijednost nabave iznosi 35.000,00 kuna bez PDV-a.

Projekt se financira iz proračuna Općine Šandrovac sa stavke 421, konto broj 421413.

**Članak 4.**

Nabavu usluga naručitelj provodi pozivom na dostavu ponuda od najmanje 3 (tri) gospodarska subjekta po vlastitom izboru.

Poziv na dostavu ponuda upućuje se na način koji omogućuje dokazivanje da je isti zaprimljen od strane gospodarskih subjekta i da je poslan istovremeno (dostavnica, povratnica, izvješće o uspješnom slanju telefaksom, potvrda e-mailom).

Poziv na dostavu ponuda mora sadržavati najmanje: naziv javnog naručitelja, opis predmeta nabave, troškovnik, procijenjenu vrijednost nabave, kriterij za odabir ponude, uvjete i zahtjeve koje ponuditelji trebaju ispuniti (ako se traži), rok za dostavu ponude i način dostavljanja ponuda, kontakt osobu, broj telefona i adresu elektroničke pošte.

Rok za dostavu ponuda ne smije biti kraći od 4 dana niti duži od 8 dana od dana upućivanja poziva.

Kod određivanja roka mora se posebno uzeti u obzir složenost predmeta nabave i vrijeme potrebno za izradu ponuda.

Za odabir ponude je dovoljna jedna (1) pristigla ponuda koja udovoljava svim traženim uvjetima naručitelja.

Obavijest o odabiru ili ne odabiru ponude naručitelj je obvezan bez odgode istovremeno dostaviti svakom ponuditelju na dokaziv način (dostavnica, povratnica, izvješće o uspješnom slanju telefaksom, potvrda e-mailom) u primjerenom roku.

Nabava bagatelne vrijednosti jednake ili veće od 20.000,00 kuna, a manja od 70.000,00 kuna, provodi se izdavanjem narudžbenice ili zaključivanjem ugovora s odabranim gospodarskim subjektom.

Narudžbenicu i ugovor potpisuje načelnik.

O izdanim narudžbenicama i ugovorima obavezno se vodi evidencija.

**Članak 5.**

Rok provedbe postupka bagatelne nabave je 30 dana.

**Članak 6.**

Odluka stupa na snagu danom donošenja i objavit će se u „Općinskom glasniku“ Općine Šandrovac.,

**KLASA: 406-01/15-03/7**

**URBROJ: 2123-05-03-15-1**

**U Šandrovcu, 5.06.2015.**

Općinski načelnik

Općine Šandrovac

Josip Dekalić, v.r

Na temelju članka 58. Statuta Općine Šandrovac („Općinski glasnik Općine Šandrovac“ 32 od 19.03.2013.) dana 1.06.2015. godine donosi sljedeću

**ODLUKU**

**o privremenom zakupu poslovnih prostorija**

**Općine Šandrovac**

**Članak 1.**

Odobrava se PPK-BJELOVAR iz Bjelovara, Đurđevačka cesta 138, OIB: 37828020359, privremeni zakup poslovnih prostorija trgovine i skladišta u Šandrovcu, Bjelovarska 32, izgrađenog na k.č.br. 1407, k.o. Šandrovac, koji se sastoji od trgovine površine 160m2, sanitarnog čvora površine 4m2, i skladišnog prostora 222m2, u kojem posjedu je temeljem sklopljenog Ugovora o zakupu nekretnina od 7.07.2014. godine sa Metalprodukt d.o.o. u stečaju, zastupanog po stečajnom upravitelju Branku Valentiću.

**Članak 2.**

Dosadašnji zakupac ostaje u poslovnom prostoru iz članka 1. ove Odluke do konačne provedbe javnog natječaja za zakup poslovnog prostora, te ima obavezu Općini Šandrovac do 15-tog u mjesecu plaćati zakupninu u iznosu od 2.800,00 kuna na žiro račun Općine Šandrovac IBAN broj: HR3224020061856400002, kao i plaćati sve režijske troškove koji terete prostor.

**Članak 3.**

Ova Odluka stupa na snagu danom donošenja, a objavit će se u „Općinskom glasniku Općine Šandrovac“.

**KLASA: 944-15/15-03/4**

**URBROJ: 2123-05-03-15-1**

**U Šandrovcu, 1. lipnja 2015.**

Općinski načelnik općine Šandrovac

Josip Dekalić

Na temelju članka 58. Statuta Općine Šandrovac („Općinski glasnik Općine Šandrovac“ 32 od 19.03.2013.) dana 1.06.2015. godine donosi sljedeću

**ODLUKU**

**o privremenom zakupu poslovnih prostorija**

**Općine Šandrovac**

**Članak 1.**

Odobrava se DIMAGO d.o.o. iz Bjelovara, Osječka 37b, OIB: 86508154184, privremeni zakup poslovnih prostorija u Šandrovcu, Bjelovarska 32, izgrađenog na k.č.br. 1407, k.o. Šandrovac, za obavljanje ugostiteljske djelatnosti, a koji se sastoji od prostora 1 površine 19,79m2, prostorije 2 površine 20,14m2, sanitarnog čvora površine 3,80m2, dva skladišta u suterenu površine 17,13m2 i 11,08m2, u kojem posjedu je temeljem sklopljenog Ugovora o zakupu nekretnina i pripadajućih pokretnina od 1.07.2014. godine sa Metalprodukt d.o.o. u stečaju, zastupanog po stečajnom upravitelju Branku Valentiću.

**Članak 2.**

Dosadašnji zakupac ostaje u poslovnom prostoru iz članka 1. ove Odluke do konačne provedbe javnog natječaja za zakup poslovnog prostora, te ima obavezu Općini Šandrovac do 15-tog u mjesecu plaćati dosadašnji iznos zakupnine, utvrđen po ranije sklopljenom ugovoru sa Metalprodukt d.o.o. u stečaju, u iznosu od 1.400,00 kuna, na žiro račun Općine Šandrovac IBAN broj: HR3224020061856400002, kao i plaćati sve režijske troškove koji terete prostor.

**Članak 3.**

Ova Odluka stupa na snagu danom donošenja, a objavit će se u „Općinskom glasniku Općine Šandrovac“.

**KLASA: 944-15/15-03/4**

**URBROJ: 2123-05-03-15-1**

**U Šandrovcu, 1. lipnja 2015.**

Općinski načelnik općine Šandrovac

Josip Dekalić

Na temelju članka 8. stavak 2. Odluke o davanju na privremeno korištenje javnih površina na području Općine Šandrovac („Općinski glasnik Općine Šandrovac“ br 2/2015) i članka 58. Statuta Općine Šandrovac („Općinski glasnik Općine Šandrovac“ br 32 od 19.03.2014.) općinski načelnik Općine Šandrovac donosi dana 1.06.2015. godine sljedeću

**ODLUKU O UTVRĐIVANJU VISINE NAKNADE ZA**

**KORIŠTENJE JAVNIH POVRŠINA U OPĆINI ŠANDROVAC**

**ZA ODRŽAVANJE BLAGDANA SVETOG VIDA**

**Članak 1.**

Oslobađaju se plaćanja naknade za prigodno i povremeno korištenje javnih površina u Općini Šandrovac za postavu kioska, štandova i naprava svi trgovci koji obavljaju djelatnost trgovine na malo povodom održavanja blagdana svetog Vida u području:

1. zona: Trg Luke Ilekovića, Bjelovarska bb i Bjelovarska 6 (parkiralište ispred zgrade Općine),
2. zona: područje naselja Šandrovac, Jasenik, Kašljavac, Lasovac, Pupelica i Ravneš.

**Članak 2.**

Rješenje o prigodnom i povremenom korištenju javnih površina povodom obilježavanja sv. Vida donosi Jedinstveni upravni odjel na zahtjev podnositelja.

**Članak 3.**

Ova Odluka stupa na snagu danom donošenja, a objavit će se u "Općinskom glasniku" Općine Šandrovac.

**KLASA: 944-15/15-03/2**

**URBROJ: 2123-05-03-15-1**

**U Šandrovcu, 1.06.2015.**

***Općinski načelnik općine Šandrovac***

***Josip Dekalić, v.r.***

Općinski glasnik općine Šandrovac“ službeno je glasilo Općine Šandrovac, izdaje ga Općina Šandrovac, Bjelovarska 6, 43227 Šandrovac

Za izdavača: Josip Dekalić, Općinski načelnik

Tehnički i izvršni urednik: Sandra Sedlanić

Tel. 043/874-128, Fax; 043/874-366, E-mail: [opcina-sandrovac@bj.t-com.hr](mailto:opcina-sandrovac@bj.t-com.hr)

[www.sandrovac.hr](http://www.sandrovac.hr)

Naklada: 10 primjeraka

Tisak: Općina Šandrovac, Jedinstveni upravni odjel